ફિલ્મમાં સોનાલી કુલકર્ણી, કરિશ્મા તન્ના, મંજરી ફડનીસ અને કાઇનાત અરોરા એમ કુલ ચાર ઍક્ટ્રેસ છે. કાઇનાત અરોરા એક સમયની ખ્યાતનામ ઍક્ટ્રેસ દિવ્યા ભારતીની કઝિન છે અને આ ફિલ્મથી બૉલીવુડમાં દાખલ થઈ રહી છે. ફિલ્મનું મ્યુઝિક આનંદરાજ આનંદ અને સંજીવ-દર્શને આપ્યું છે, પણ મ્યુઝિકના ટાઇટલ-ટ્રૅક સિવાયનું કોઈ ગીત હિટ થયું નથી. ફિલ્મનું શૂટિંગ મુંબઈ ઉપરાંત વડોદરામાં થયું છે. વડોદરામાં આવેલા લક્ષ્મીવિલાસ પૅલેસને ફિલ્મમાં કૉલેજ તરીકે દેખાડવામાં આવ્યો છે.